b'\n_START_ARTICLE_\nDolmabah\xc3\xa7epalasset\n_START_PARAGRAPH_\nDolmabah\xc3\xa7epalasset (Dolmabah\xc3\xa7e Saray\xc4\xb1) er et palass i Istanbul, p\xc3\xa5 den europeisks sidsn av Bosporos, rett nord for bykjernen. Palasset var administrativt sentrum for Det osmanske rike fra 1856 til 1923. Palasset ble tegnet av et medlem av den armenske Balyanfamilien._NEWLINE_Dolmabah\xc3\xa7e var egentlig en bukt i Bosporog som gradvis ble fylt ut p\xc3\xa5 1700-tallet for \xc3\xa5 bli en kongelig have til de osmanske sultaner; derav kommer navnet, best\xc3\xa5ende av dolma, \xc2\xabfylt\xc2\xbb, og bah\xc3\xa7e, \xc2\xabhave\xc2\xbb. Mange sommerpalass ble bygget i omr\xc3\xa5det p\xc3\xa5 1700- og 1800-tallene. Palasset som st\xc3\xa5r der n\xc3\xa5, ble ferdigstilt i 1856 under sultan Abd \xc3\xbcl-Mecids styre. Sultanen flyttet dit fra Topkapipalasset ettersom det gamle palasset savnet moderne bekvemmeligheter som for eksempel rennende vann._NEWLINE_Palasset har et areal p\xc3\xa5 45 000 m\xc2\xb2 og inneholder 285 rom, 46 haller, 6 tyrkiske baderom (hamam) og 68 toaletter. Den ber\xc3\xb8mte krystalltrappen er bygd i form av en dobbel hestesko i materialene krystall, messing og mahogny.'